
            Қазіргі ғылым мен техниканың даму кезеңінде алдымыздағы шәкірттердің  жан-жақты, ой-өрісі кең,  білімді болып шығуына ықпал ететін мұғалім екені түсінікті. Қазіргі мектептегі кейбір пәндердің бағдарламасының жүйесіздігі, оқулықтың жетіспеуі, күнделікті сабақтың 5-6 сағатқа созылуы баланы тез жалықтырып,  шаршатады.  Ауыл балаларының ата-анасына күнделікті үй шаруасына көмектесуі,  сабаққа  тиянақты дайындалып келуіне кедергі   келтіреді.  Баланың сабағының төмендеуін ата-анасы бастауыштан жоғары сыныпқа  өткенде және оқуды бітіретін жылдары ғана  байқайды да,  оның негізгі себептерден іздемей, сабақ беретін мұғалімдерден көреді.  Осыдан барып, мұғалім мен ата-ана арасында түсініспеушілік туады.
Оқушылардың біліміндегі олқылықтарды қалай жоюға болады? Деген сұраққа жауап бермес бұрын олқылықты анықтау және оның себептерін анықтау қажет

І. Оқушылардың біліміндегі олқылықтарды анықтау жолдары

1. Ауызша сұрау: тақырыптың мазмұнына сәйкес теориялық сұрақтар қою; практикалық маңызы бар қарапайым сұрақтар қою; .. .
2. Жазбаша тапсырмалар: формулаларды жатқа жазғызу; анықтамалар мен заңдылықтарды жазғызу; сандық және сапалық есептер шығарту; ... .
3. Тест – сынақ алу, ЖБ және ТЖБ жүргізу.
4. Тапсырмаларды біртіндеп күрделендіре отырып, білім деңгейін анықтау.
5. Жағдаяттарды шешуге арналған проблемалық тапсырмалар арқылы ойлау деңгейін анықтау
Алайда әр баланың ерекшеліктері әртүрлі болатындығын ескеру керек. Кей бала ұзақ уақыт бұйығыланып келіп, өзінің қабілетін бір сәтте көрсетуі мүмкін.

ІІ. Оқушылардың біліміндегі олқылықтардың болу себептері қандай???
1. Мұғалім әдістемесінің жүйесіздігі (тәжірибесінің аздығы, мамандығының негізгі талабын түсінбеу, салғырттық, сападан гөрі сандық көрсеткішке ұмтылу, болашаққа сенімсіздік, ...)
2. Білім жүйесіндегі тұрақтылықтың болмауы.
3. Мектеп пен ата – аналардың балаға талаптарының сәйкес келмеуі, яғни ата – ананың баласының  білімді  емес, тек бағасының жоғары болуын қалауы
4. Ең бастысы оқушылардың  өзара сынып ішіндегі сыйластығының жоқтығы, олардың  білім алуда, қоғамдық еңбекте ұжымдаса білмеуі

ІІІ. Оқушылардың біліміндегі олқылықтарды қалай жоюға болады???
1. Мадақтау. Мұғалім сабақта оқушының өзіне деген сенімін арттыру үшін «Жарайсың!», «Сен өте ақылдысың!» деген сөздер жиі қолданғаны дұрыс. Бұл сөздер оқушының бойында мұғалімнің өзіне сенім артып тұрғанын сезініп, өз еркімен талаптанып, жақсы оқуға тырысады.
2. Еліктеу. Сыныптағы үлгілі оқушының жетістістіктерін үлгі ете отырып бойында «Сен де жақсы оқи аласың», «Мен саған сенемін», «Бұл сенің қолыңнан келеді» деп оқушының бойында еліктеушілікті туғызу.
3. Бірден төмен баға қоймау. Оқушыға бірден төмен баға қоймай, «Сенің бағаң күндегіден төмен болып тұр. Сен үнемі сабаққа дайындалып келетіндіктен, мен саған бір мүмкіндік беремін. Келесі жолы бұдан да жақсы жауап беретініңе сенемін» деп оқушыға алға қарай ұмтылуына жағдай туғызу.
4. Баланы қатені таба білуге шақыру. Сабақта мұғалім есеп шығару барысында, теорияның тұжырымдау барысында «Мен бір жерден қателестім. Таппай тұрмын. Іздей қойыңдар» деп оқушылардан көмек сұрайды. Бұл оқушының алған білімін жинақтап, тиянақтау үшін және шығармашылық қабілетін арттыруға қолданылатын әдіс-тәсіл.
5. Кітап оқуға үйрету. Әр тақырып соңындағы бақылау сұрақтарына жауап іздету арқылы оқушыларды оқулықтағы материалды оқуға итермелеу
6. Үйге тәжірибелік тапсырмалар беру

Осы әдістерді қолданудың шектік щаралары бар.

1. Мадақтау. Оқушы алып – ұшпа, үстіртін жауаптарға дағдыланып кетуі мүмкін. Тіпті тым асыра мақтау нәтижесінде өзін шындығында ақылды, қабілетті сезініп,  соған сай баға қойылуын қалайды. 
2. Еліктеу. Бір оқушыны үнемі үлгі тұтар болсақ, оқушыларды ұжымдастырмай, керісінше араларын алшақтатып алуымыз мүмкін
3. Бірден төмен баға қоймау. Кейде тиісті бағасын дер кезінде қою керек. Берілген тапсырманы уақытында, мүмкіндігінше дұрыс орындауын талап ету оқушыны тәртіпке бағынуға итермелейді.
4. Баланы қатені таба білуге шақыру. Жиі қолданудың қажеті жоқ. Оқушы құлықсызданып кетеді. Немесе мұғалім туралы тепіс түсінік қалыптасуы мүмкін
5. Үйге тәжірибелік тапсырмалар беру. Апаттық жағдайға әкелетін жағдаяттарды ескеру керек

ІҮ. “ОЛҚЫЛЫҚТАРДЫ БОЛДЫРМАУДЫҢ БАСТАПҚЫ ШАРТТАРЫ”
1. Ең әуелі оқушының сабақ босатпау шараларын жасау.
 Ол үшін ата – анамен байланыста болу керек. Бұл арада жалғыз әрекет жасамай, сынып жетекшісі, пән мұғалімдерімен бірлесу және  - мектеп әкімшілігі көмегіне жүгіну керек.
2. Сынып оқушылары арасында достық қарым – қатынас орнату, осы арқылы оқушылардың бір – біріне үйретуін, өзара оқытуды қамтамасыз ету.
3. Және оқушыны жеке жұмыс істей білуге үйрету.
4. Тест тапсырмаларының  дайын нұсқа жауаптары бар түрін аз пайдалану.
5. Көбінесе оқушының өзі ойланып, жауап жазатын тапсырмаларға басымдылық беру.
6. Оқулықпен жұмыс істеуге үйретуді жалғастыру


Оқушылардың білімдеріндегі олқылықтарды жоюдың  бір жолы осы оқушылармен жүргізілетін өзіндік жұмыс деп білемін. Бүл әдістің тиімділігі баланы өз бетімен ой қорытуға,  ықыластылыққа, есте сақтауға, жинақылыққа, іскерлік дағдысын қалыптастыруға тәрбиелейді.  Әрине өзіндік жұмысты қалай ұйымдастыру, тарау бойынша тақырыпқа сай етіп деңгейлеп,  саралап таңдай білу ол мүғалімнің шеберлігіне байланысты.

Өзіндік жұмыс — оқушының ойлау қабілетін, ақыл-ой және іс -тәжірибесінен туындайтын оқу, тану әрекеттерінің жиынтығы болып табылады.  Оқушылардың өзіндік жұмыстарының әр түрлі жіктеулеріне талдаулар жасағанда, төмендегі негізгілеріне назар аударған жөн, олар:
1. Дидактикалық мақсаттары бойынша: оқып-ү йренетін, тексеретін, алынған білімді баянды ететін және тағы басқа түрлері.
2.  Даралау дәрежесі бойынша: мазмұны әр түрлі, бірақ бірдей тәсілмен орындалатын және мазмұндары әр түрлі және әр түрлі тәсілдермен орындалатын жұмыстар.
3. Білім материалдары бойынша: оқулықпен және оқу әдебиеттерімен жұмыс, есептерді шешу және салыстыру, сарамандық және графиктік жұмыстар.
4. 0қушылардың ізденімпаздық дәрежесіне байланысты жұмыстар: мұғалімдер іс - тәжірибесінде осы жіктеулерге сәйкес оқу процесін ұйымдастырудың өзіндік жүмыстарының төрт түрі қарастырылады. Олар мыналар:                                                                       
1)  үлгі бойынша орындалатын;
2)  реконструктивті — вариативтік;
3)  жаңалық ашатын;
4)  шығармашылық.
Бірінші үлгі бойынша орындалатын жұмыстарды орындаған кезде оқушы көрсеткен үлгі бойынша белгілі бір іс-әрекеттің жолын үғынады. Тапсырмаларды сол берілген нұсқаулар мен меңгерген белгілі формулалар, теоремалар арқылы орындайды.
Екінші реконструктивті — вариативтік өзіндік жұмыстар оқушылардың алған білімін қолдануға бейімдейді және ынталандырады,  сонымен қатар оқушының сол тақырып бойынша білімі тереңдей түседі. Тапсырмалар тек шешімнің жалпы принциптерін ғана көрсетеді, ал осы шешудегі оқушының өзіндік іс-әрекеттерін дамытады. 
Үшінші шығармашылық өзіндік жұмыстар оқушылардың математика пәніне деген ынтасын қалыптастырады, оқуға деген көзқарасын, қызығушылығын өзгертеді, математикалық ой-өрісін дамытады, онда:

і) есепті шығару, теоремаларды дәлелдеуді әдеттен тыс, жаңа тәсілмен орьш-дау;

2)  есепті бірнеше түрмен шығару;

3) оқушылардың өз бетінше есеп, мысалдар құруы;

4)  баяндамалар және басқа шығармашылық жұмыс түрлері жатады.

Мысалы: анықтаманы оқу, сұрақтарға жауап дайындау. Текст бойынша жоспар құру, материалдарды негіздей отыра кесте, сызба, графиктер жасау жұмыстарының негізінде оқушылардың өзіндік жұмысын ұйымдастыру мұғалімнен шығармашылықты, шеберлікті, жоғары методикалық дайындықты талап етеді. Өзіндік жұмысын ұйымдастыруда мұғалімдер мынадай шарттарды қолданған жөн:

1)  өзіндік жұмыс барысында орындалатын есептердің мазмұнын оқушы түсінуі керек;

2)  оның орындалуы жайлы оқушыларға нұсқау беру керек;

3)  жұмыстың орындалуын қадағалау керек;

4)  оқушы өзіне-өзі талдау жасап, байқау керек;

5)   оқушылардың жұмысын тексеру, қателерін анықтау.     Оқушылардың оқу-танымдық іс-әрекетінің нәтижесі — олардың білімді өз бетінше талдап, бір жүйеге келтіре алатын тапсырмаларды орындауы  болып табылады.

Мүндай сабақта ойлау қабілеттерін, сөйлеу қабілетгерін дамытып, үлгермеген, әлі де толық меңгермеген тұстарын оқушылар өздері іздене отырып, озін-өзі бағалауға, қатесін түзетуге тырысады Бұл әсіресе қайталау сабақтарында өте тиімді болмақ.


